               EURÓPAI BIZOTTSÁG
            Strasbourg, 2018.11.13.
            COM(2018) 744 final
            2018/0385(COD)
            Javaslat
            AZ EURÓPAI PARLAMENT ÉS A TANÁCS HATÁROZATA
            az energiahatékonyságról szóló, [az (EU) 2018/XXX irányelvvel módosított] 2012/27/EU európai parlamenti és tanácsi irányelvnek és [az energiaunió irányításáról szóló] (EU) 2018/XXX európai parlamenti és tanácsi rendeletnek az Egyesült Királyság Európai Unióból való kilépése miatt történő kiigazításáról
            (EGT-vonatkozású szöveg)

               INDOKOLÁS

               1.A JAVASLAT HÁTTERE

               •A javaslat indokai és céljai

               Az energiahatékonyságról szóló, [az (EU) 2018/XXX irányelvvel módosított] 2012/27/EU irányelv és [az energiaunió irányításáról szóló] (EU) 2018/XXX rendelet
                  1
                kiigazításáról szóló európai parlamenti és tanácsi határozatra irányuló, jelen javaslatot az Egyesült Királyságnak az Európai Unióból való közelgő kilépése teszi szükségessé.

               Az Egyesült Királyság 2017. március 29-én az Európai Unióról szóló szerződés 50. cikkének megfelelően bejelentette az Unióból való kilépésre vonatkozó szándékát. Ez azt jelenti, hogy az elsődleges és másodlagos uniós jogszabályok 2019. március 30-án közép-európai idő szerint 00:00 órától („a kilépés időpontja”) kezdődően nem alkalmazandók többé az Egyesült Királyságra, kivéve, ha a kilépésről rendelkező, megerősített megállapodás eltérő időpontot nem határoz meg. Az Egyesült Királysággal még zajlanak a kilépésről rendelkező megállapodással kapcsolatos tárgyalások.

               Ezenkívül az Európai Unió működéséről szóló szerződés 50. cikkének (3) bekezdésével összhangban az Európai Tanács az Egyesült Királysággal egyetértésben egyhangúlag dönthet arról, hogy a Szerződések hatálya az Egyesült Királyságra nézve egy későbbi időpontban szűnik meg.

               Ez a javaslat az energiahatékonyságról szóló, [a 2018/XXX/EU irányelvvel módosított], 2012. október 25-i 2012/27/EU európai parlamenti és tanácsi irányelvre és az [az energiaunió irányításáról szóló] (EU) 2018/XXX rendeletre
                  2
                vonatkozik. A két jogi aktusban megadott 2030. évi energiafogyasztási értékek 28 tagállamra (EU28) vonatkoznak.

               Az (EU) 2018/XXX irányelvvel módosított 2012/27/EU irányelv 2030-ra legalább 32,5 %-os uniós energiahatékonysági célkitűzést határoz meg, és előírja a tagállamok számára, hogy határozzák meg indikatív nemzeti energiahatékonysági hozzájárulásukat. Ennek során a tagállamoknak figyelembe kell venniük az Unió 2030. évi energiafogyasztását
                  3
               . Az [energiaunió irányításáról szóló] (EU) 2018/XXX rendelet előírja, hogy a tagállamok a 2030. évi energiahatékonyságra vonatkozó uniós célkitűzéshez való hozzájárulásukat meghatározó eljárás során figyelembe vegyék az Unió 2030-as energiafogyasztását. Az uniós szintű energiafogyasztás az uniós célkitűzések közös megvalósítása terén elért eredmények Európai Bizottság általi értékelése szempontjából is releváns.

               A felülvizsgált energiahatékonysági irányelv az Unió 2030. évi legalább 32,5 %-os kiemelt energiahatékonysági célkitűzésének abszolút értékét legfeljebb 1 273 Mtoe primer és legfeljebb 956 Mtoe végső energiafelhasználásban határozta meg a 28 tagállamból álló Unió számára. Ezeket az értékeket úgy számítják ki, hogy a 2007. évi PRIMES referenciaforgatókönyv EU-ra vonatkozó 2030. évi előrejelzéseit 32,5 % -kal csökkentik. Az Egyesült Királyság nélküli EU 27-re vonatkozó előrejelzések az abszolút energiafelhasználási szintek tekintetében legfeljebb 1 128 Mtoe primer energiafogyasztást és legfeljebb 846 Mtoe végső energiafogyasztást vetítenek elő 2030-ra.

               Az Egyesült Királyság kilépésével az Unió 2030-ra vonatkozó energiafogyasztási értékeit ezért 27 tagállam helyzetéhez kell igazítani. Mivel ez a módosítás az eredeti energiamodell értékei alapján történik, technikai kiigazításnak tekinthető.

               •Összhang a szabályozási terület jelenlegi rendelkezéseivel

                  n.a.

               •Összhang az Unió egyéb szakpolitikáival

                  n.a.

               2.JOGALAP, SZUBSZIDIARITÁS ÉS ARÁNYOSSÁG

               •Jogalap

               A javaslat jogalapja az Európai Unió működéséről szóló szerződés és különösen annak 192. cikke (1) bekezdése, valamint 194. cikke (2) bekezdése. Ezek képezik az e javaslat által módosításra kerülő, az energiahatékonyságról szóló, [az (EU) 2018/XXX irányelvvel módosított] 2012/27/EU irányelv és [az energiaunió irányításáról szóló] (EU) 2018/XXX rendelet jogalapját is. Mivel a Szerződés tartalmaz egy speciálisan az energiaügyekre vonatkozó jogalapot, helyénvaló azt alkalmazni.

               •Szubszidiaritás (nem kizárólagos hatáskör esetén)

               A szubszidiaritás és az arányosság elve teljes mértékben érvényesül. A szubszidiaritás elve (az EUSZ 5. cikkének (3) bekezdése) alapján uniós fellépésre van szükség, mivel az Unió által létrehozott jogi aktusok technikai kiigazításáról van szó.

               •Arányosság

                  A javaslat tiszteletben tartja az arányosság elvét (az EUSZ 5. cikkének (4) bekezdése), mivel nem lép túl a kitűzött cél megvalósításához szükséges mértéken. A jelenlegi jogszabályi keret javasolt módosításai azt a 2030. évi kerethez igazítják, és biztosítják a következetességet. A javasolt elemek köre azokra a szempontokra korlátozódik, ahol uniós fellépésre van szükség.

               •A jogi aktus típusának megválasztása

                  Mivel ez a javaslat egy meglévő irányelvet és egy meglévő rendeletet módosít, az Európai Parlament és a Tanács módosító határozata a megfelelő eszköz.

               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               Mivel e javaslat tisztán technikai jellegű, és nem jár politikai döntéssel, nem lett volna értelme konzultációt folytatni az érdekeltekkel vagy hatásvizsgálatot készíteni.

               •A jelenleg hatályban lévő jogszabályok utólagos értékelése / célravezetőségi vizsgálata

                  n.a.

               •Konzultáció az érdekelt felekkel

                  n.a.

               •A szakvélemények összegyűjtése és felhasználása

                  n.a.

               •Hatásvizsgálat

                  n.a.

               •Célravezető szabályozás és egyszerűsítés

                  n.a.

               •Alapjogok

               n.a.

               4.KÖLTSÉGVETÉSI VONZATOK

               A javaslat nincs hatással a költségvetésre.

               5.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

                  n.a.

               •Magyarázó dokumentumok (irányelvek esetén)

                  Mivel ez a javaslat tisztán technikai jellegű, nincs szükség az átültetésre vonatkozó magyarázó dokumentumokra.

               •A javaslat egyes rendelkezéseinek részletes magyarázata

               n.a.

               2018/0385 (COD)

               Javaslat

               AZ EURÓPAI PARLAMENT ÉS A TANÁCS HATÁROZATA

               az energiahatékonyságról szóló, [az (EU) 2018/XXX irányelvvel módosított] 2012/27/EU európai parlamenti és tanácsi irányelvnek és [az energiaunió irányításáról szóló] (EU) 2018/XXX európai parlamenti és tanácsi rendeletnek az Egyesült Királyság Európai Unióból való kilépése miatt történő kiigazításáról

               (EGT-vonatkozású szöveg)

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 192. cikke (1) bekezdésére és 194. cikke (2) bekezdésére,

               tekintettel az Európai Bizottság javaslatára,

               a jogalkotási aktus tervezete nemzeti parlamenteknek való megküldését követően,

               tekintettel az Európai Gazdasági és Szociális Bizottság véleményére
                  4
               ,

               tekintettel a Régiók Bizottságának véleményére
                  5
               ,

               rendes jogalkotási eljárás keretében,

               mivel:

               (1)2017. március 29-én az Egyesült Királyság az Európai Unióról szóló szerződés 50. cikkének megfelelően bejelentette az Európai Tanácsnak az Unióból való kilépésre vonatkozó szándékát. Következésképpen az uniós jog 2019. március 30-ától kezdődően nem alkalmazandó többé az Egyesült Királyságra, kivéve, ha a kilépésről rendelkező megállapodás eltérő időpontot határoz meg, vagy ha az Európai Tanács az Egyesült Királysággal egyetértve egyhangúlag eltérő időpontot határoz meg. Az Egyesült Királyság ezt követően harmadik országgá válik.

               (2)Az energiahatékonyságról szóló, az (EU) 2018/XXX irányelvvel
                  6
                módosított 2012. október 25-i 2012/27/EU európai parlamenti és tanácsi irányelv
                  7
                előírja, hogy a tagállamoknak meg kell határozniuk indikatív nemzeti energiahatékonysági hozzájárulásukat a 2030-ra vonatkozó, legalább 32,5 %-os uniós energiahatékonysági célkitűzés eléréséhez. Ennek során a tagállamoknak figyelembe kell venniük az Unió 2030. évi energiafogyasztását
                  8
               .

               (3)Az [energiaunió irányításáról szóló] (EU) 2018/XXX rendelet
                  9
                előírja, hogy a tagállamok az energiahatékonyságra vonatkozó uniós célkitűzésekhez való hozzájárulásukat meghatározó eljárás során vegyék figyelembe az Unió 2030-as energiafogyasztását
                  10
               . Az uniós szintű energiafogyasztás az uniós célkitűzések közös megvalósítása terén elért eredmények Bizottság általi értékelése szempontjából is releváns
                  11
               .

               (4)Az Egyesült Királyságnak az Unióból való kilépésére tekintettel az Európai Unió 2030. évi várható energiafogyasztási értékei technikai kiigazításra szorulnak, hogy azok immár 27 országra („EU 27”) vonatkozzanak. A legalább 32,5 %-os kiemelt uniós célkitűzésre vonatkozó előrejelzések azt mutatják, hogy 2030-ban a 28 tagállamból álló Unió primerenergia-fogyasztásának 1 273 millió tonna olajegyenértékkel (Mtoe), végső energiafogyasztásának pedig 956 Mtoe-val kell egyenlőnek lennie. Az Egyesült Királyság nélküli EU 27-re vonatkozó egyenértékű előrejelzések azt mutatják, hogy 2030-ban a primer energiafogyasztásnak 1 128 Mtoe-val, a végső energiafogyasztásának pedig 846 Mtoe-val kell egyenlőnek lennie. Ez szükségessé teszi a 2030. évi energiafogyasztási szintekre vonatkozó értékek kiigazítását.

               (5)A 2030. évi energiafogyasztásra vonatkozó előrejelzések [az energiaunió irányításáról szóló] (EU) 2018/XXX rendelet 6. és 29. cikke szempontjából is relevánsak.

               (6)Az [(EU) 2018/XXX irányelvvel módosított] 2012/27/EU irányelvet és [az energiaunió irányításáról] szóló (EU) 2018/XXX rendeletet ezért ennek megfelelően módosítani kell,

               ELFOGADTA EZT A HATÁROZATOT:

               1. cikk

               [Az (EU) 2018/XXX irányelvvel módosított] 2012/27/EK irányelv 3. cikkének (5) bekezdése helyébe a következő szöveg lép.

               „(5) [Az energiaunió irányításáról szóló] (EU) 2018/XXX rendelet [4.] és [6.] cikkének megfelelően valamennyi tagállam megállapítja nemzeti indikatív energiahatékonysági hozzájárulását az Uniónak az ezen irányelv 1. cikkének (1) bekezdésében említett, 2030-ig elérendő célkitűzéséhez. A szóban forgó hozzájárulások megállapítása során a tagállamoknak figyelembe kell venniük, hogy az Unió 2030. évi energiafogyasztása nem haladhatja meg az 1 128 Mtoe primer energiát és/vagy a 846 Mtoe végső energiát. [Az energiaunió irányításáról szóló] (EU) 2018/XXX rendelet [3.] és [7]–[12.] cikkében említett eljárásnak megfelelően a tagállamok integrált nemzeti energia- és éghajlat-politikai terveik keretében értesítik a Bizottságot az említett hozzájárulásokról.”

               2. cikk

               [Az energiaunió irányításáról szóló] (EU) 2018/XXX rendelet a következőképpen módosul:

               a)A 6. cikk (1) bekezdésének első albekezdésében:

               i.az „1 273 Mtoe” érték helyébe az „1 128 Mtoe” érték lép;

               ii.a „956 Mtoe” érték helyébe a „846 Mtoe” érték lép.

               b)A 29. cikk (3) bekezdésének első albekezdése helyébe a következő szöveg lép:

               „Az energiahatékonyság területén a Bizottság az (1) bekezdésben említett értékelés részeként értékeli a 2030. évi uniós szintű maximális 1 128 Mtoe primerenergia- és 846 Mtoe végsőenergia-fogyasztás együttes elérése irányában tett előrehaladást az [(EU) 2018/XXX irányelvvel módosított] 2012/27/EU irányelv 3. cikkének (5) bekezdésével összhangban.”

               3. cikk

               E határozat 1. és 2. cikke nem érinti az [(EU) 2018/XXX irányelvvel módosított] 2012/27/EU irányelv 28. cikkében és [az energiaunió irányításáról szóló] (EU) 2018/XXX rendelet 59. cikkében előírt határidőt.

               4. cikk

               E határozat az Európai Unió Hivatalos Lapjában való kihirdetését követő huszadik napon lép hatályba és az azutáni naptól kell alkalmazni, amelyen az uniós jog Egyesült Királyságra való alkalmazandósága megszűnik.

               Kelt Strasbourgban, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL xxx

                     (2)

                        2018. június 19-én a társjogalkotók ideiglenes politikai megállapodásra jutottak az energiahatékonysági irányelv és az irányítási rendelet felülvizsgálatáról. Az Európai Parlamentnek a két jogi aktussal kapcsolatos közös vitára és az első olvasatra vonatkozó szavazásra irányuló plenáris ülésére várhatóan novemberben kerül sor. Az energiahatékonysági irányelvet és az irányítási rendeletet az Általános Ügyek Tanácsa elé terjesztik, és elfogadásukat követően mindkét társjogalkotó hivatalosan aláírja azokat.

                     (3)

                        Az (EU) 2018/xx irányelvvel módosított 2012/27/EU irányelv 3. cikke (1) bekezdésének a) pontja és 3. cikkének (5) bekezdése.

                     (4)

                        HL C ., , . o.

                     (5)

                        HL C ., , . o.

                     (6)

                        HL

                     (7)

                        Az Európai Parlament és a Tanács 2012/27/EU irányelve (2012. október 25) az energiahatékonyságról, a 2009/125/EK és a 2010/30/EU irányelv módosításáról, valamint a 2004/8/EK és a 2006/32/EK irányelv hatályon kívül helyezéséről (HL L 315., 2012.11.14., 1. o.).

                     (8)

                        Az (EU) 2018/XXX irányelvvel módosított 2012/27/EK irányelv 3. cikkének (5) bekezdése.

                     (9)

                        HL...

                     (10)

                        [Az energiaunió irányításáról szóló] (EU) 2018/XXX rendelet 6. cikke (1) bekezdésének első albekezdése.

                     (11)

                        [Az energiaunió irányításáról szóló] (EU) 2018/XXX rendelet 29. cikke (3) bekezdésének első albekezdése.


               EURÓPAI BIZOTTSÁG
            Brüsszel, 2019.2.11.
            COM(2019) 80 final
            2019/0038(NLE)
            Javaslat
            A TANÁCS HATÁROZATA
            az Európai Unió által az ENSZ Európai Gazdasági Bizottságának megfelelő bizottságaiban az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 55., 58., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírásának módosítására irányuló javaslatok, az R.E 5 számú egységesített állásfoglalás módosítására irányuló javaslat, négy új ENSZ-előírásra irányuló javaslat, valamint az 1958. évi megállapodás 4. jegyzékének módosítására irányuló javaslat tekintetében képviselendő álláspontról

               INDOKOLÁS

               1.A JAVASLAT TÁRGYA

               E javaslat tárgya az Unió által az ENSZ Európai Gazdasági Bizottságának megfelelő bizottságaiban egy megahatározat tervezett elfogadásával kapcsolatban képviselendő álláspont meghatározásáról szóló határozat.

               2.A JAVASLAT HÁTTERE

               •A javaslat indokai és céljai

               Az ENSZ Európai Gazdasági Bizottsága (ENSZ EGB) nemzetközi szinten harmonizált követelményeket dolgoz ki, melyek célja, hogy felszámolják az 1958. évi felülvizsgált megállapodás szerződő felei közötti gépjármű-kereskedelem műszaki akadályait, valamint biztosítsák, hogy az ilyen járművek nagy fokú biztonságot nyújtsanak, és óvják a környezetet.

               Az 1997. november 27-i 97/836/EK tanácsi határozat értelmében az Unió csatlakozott az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: 1958. évi felülvizsgált megállapodás), továbbá a kerekes járművek, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás (a továbbiakban: párhuzamos megállapodás) megkötéséről szóló, 2000. január 31-i 2000/125/EK tanácsi határozat értelmében az Unió csatlakozott a párhuzamos megállapodáshoz.

               Az ENSZ EGB keretében működő Járműelőírások Harmonizálása Világfórumot (a továbbiakban: WP.29) minden naptári évben háromszor – márciusban, júniusban és novemberben – rendezik meg. Minden ülésen új ENSZ-előírásokat, az ENSZ új globális műszaki előírásait (a továbbiakban: ENSZ GTR) és/vagy meglévő ENSZ-előírásokat vagy az ENSZ globális műszaki előírásait érintő változtatásokat fogadnak el a műszaki fejlődés érdekében. A WP.29 egyes ülései előtt a WP.29 keretében tevékenykedő hat munkacsoport egyike elfogadja ezeket a változtatásokat.

               Ezután a WP.29 ülésén határozatképesség esetén sor kerül a végső szavazásra a módosítások, kiegészítések és helyesbítések elfogadásáról, feltéve, hogy a szerződő felek között minősített többség alakul ki. Az EU a WP.29 ülésein két megállapodás (az 1958. évi és az 1998. évi megállapodásban) szerződő feleként vesz részt. Minden alkalommal tanácsi határozat, ún. „megahatározat” készül, amely tartalmazza az előírások, módosítások, kiegészítések és helyesbítések listáját, és felhatalmazza a Bizottságot arra, hogy a WP.29 ülésein az Unió nevében szavazzon.

               Ez a tanácsi határozat a WP.29 2019. március 11–15-i ülésén szavazásra bocsátandó előírásokról, módosításokról, kiegészítésekről és helyesbítésekről szóló szavazáskor képviselendő uniós álláspontot határozza meg.

               •Összhang a szabályozási terület jelenlegi rendelkezéseivel

               A javaslat kiegészíti az Unió gépjárműiparra vonatkozó belső piaci politikáját, és teljes mértékben összhangban áll azzal.

               A WP.29 rendszer még inkább összehangolja nemzetközi szinten a járművekre vonatkozó szabványokat. Az 1958. évi megállapodás kulcsszerepet játszik e célkitűzés elérésében, mivel az uniós gyártók annak tudatában alkalmazhatnak egy sor közös típusjóváhagyási előírást, hogy a szerződő felek a nemzeti jogszabályaiknak megfelelőként fogják elismerni a gyártók termékeit. Ez a rendszer tette lehetővé például, hogy a gépjárművek általános biztonságáról szóló 661/2009/EK rendelet több mint 50 uniós irányelvet hatályon kívül helyezzen, és azok helyébe az 1958. évi megállapodás keretében elfogadott vonatkozó előírásokat léptesse.

               A 2007/46/EK irányelv is hasonló megközelítést alkalmazott, és a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely adminisztratív rendelkezéseket és általános műszaki előírásokat tartalmaz valamennyi új járműre, valamint azok rendszereire, alkatrészeire és önálló műszaki egységeire vonatkozóan. Az irányelv vagy típusjóváhagyási követelmény formájában, vagy az uniós jogszabályok alternatívájaként építette be az ENSZ előírásait az EU típusjóváhagyási rendszerébe. Az irányelv elfogadása óta egyre több ENSZ-előírás épült be az uniós jogszabályokba az EU-típusjóváhagyás keretében.

               •Összhang az Unió egyéb szakpolitikáival

               A WP.29-rendszer az Unió versenyképességi politikájához kapcsolódik, amelyre e kezdeményezés kedvező hatással van. E javaslat összhangban áll az uniós közlekedés-, éghajlat- és energiaügyi szakpolitikákkal is, amelyeket az 1958. évi megállapodás hatálya alá tartozó ENSZ-előírások megszövegezése és elfogadása során kellőképpen figyelembe vesznek.

               3.JOGALAP, SZUBSZIDIARITÁS ÉS ARÁNYOSSÁG

               •Jogalap

               E javaslat jogalapja az Európai Unió működéséről szóló szerződés 218. cikkének (9) bekezdésével összefüggésben értelmezett 114. cikke.

               •Szubszidiaritás

               Az ENSZ-előírásokra és az ENSZ-előírások módosításaira irányuló javaslatokhoz és a globális műszaki előírások tervezeteihez hasonló nemzetközi jogi eszközök megszavazása – annak érdekében, hogy azok a gépjárművek uniós típusjóváhagyási rendszerének részévé váljanak – csak uniós szinten lehetséges. Ezzel nemcsak a belső piac széttagolódása előzhető meg, hanem az is biztosított, hogy az Unió területén belül egységesek legyenek a környezetvédelmi és a biztonsági szabványok. Előnyökkel jár továbbá a méretgazdaságosság terén is: a termékek a teljes uniós piac, sőt a nemzetközi piac számára is gyárthatók, mivel nem egyedi igényeknek megfelelően kell őket kialakítani az egyes tagállamok nemzeti típusjóváhagyásának megszerzéséhez.

               A javaslat ezért megfelel a szubszidiaritás elvének.

               •Arányosság

                  E tanácsi határozat feljogosítja a Bizottságot arra, hogy az Unió nevében szavazzon, a 97/836/EK tanácsi határozat 5. cikke (1) bekezdésének megfelelően pedig arányos eszközt jelent az ENSZ EGB-ben a WP.29 ülésének napirendjén szereplő munkadokumentumokról történő szavazáson képviselendő egységes uniós álláspont meghatározásához. Ezért e javaslat megfelel az arányosság elvének, mert a belső piac megfelelő működésének biztosítására irányuló célkitűzések teljesítéséhez szükségesnél nagyobb mértékben nem avatkozik be, ugyanakkor nagy fokú közbiztonságot és védelmet garantál.

               •A jogi aktus típusának megválasztása

               Az EUMSZ 218. cikkének (9) bekezdése a nemzetközi megállapodások által létrehozott testületekben képviselendő uniós álláspontok kialakítására tanácsi határozat alkalmazását írja elő.

               4.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI

               •A jelenleg hatályban lévő jogszabályok utólagos értékelése / célravezetőségi vizsgálata

               Tárgytalan.

               •Az érdekelt felekkel folytatott konzultációk

               Tárgytalan.

               •Szakértői vélemények beszerzése és felhasználása

               E javaslat esetében nincs szükség külső szakértői véleményre. A javaslatot ugyanakkor a „Műszaki Bizottság – Gépjárművek” elnevezésű bizottság megvizsgálta.

               •Hatásvizsgálat

               Ez a javaslat nem vethető alá hatásvizsgálatnak, mivel nem jogalkotási jellegű dokumentum, és nincs meglévő, illetve lehetséges szakpolitikai alternatívája.

               •Célravezető szabályozás és egyszerűsítés

               A kezdeményezés nincs hatással az adminisztratív terhekre, mivel az ún. „megahatározathoz” csatolt, a módosításokkal kapcsolatos hivatkozások nem jelentenek új jelentéstételi vagy egyéb adminisztratív kötelezettségeket a vállalatok, köztük a kkv-k számára. Éppen ellenkezőleg, az adminisztratív terhek csökkentése a cél, mivel a világszinten harmonizált követelmények alkalmazása lehetővé teszi a gyártók számára, hogy az EU-n túlmenően az 1958. évi megállapodás Unión kívüli szerződő feleinek exportpiacain is benyújthassák a járművek rendszereire és alkatrészeire vonatkozó jóváhagyási okmányokat.

               A javaslat igen kedvező hatással van a gépjárművek uniós versenyképességére és nemzetközi kereskedelmére. A kereskedelmet érintő nem vámjellegű akadályok felszámolására és az uniós gépjárműipari vállalkozások piacra jutásának lehetővé tételére vagy bővítésére elismerten az a legjobb módszer, ha az Unió kereskedelmi partnerei elismerik a nemzetközileg harmonizált járműelőírásokat.

               •Alapjogok

               A javaslat nem érinti az alapjogok védelmét.

               5.KÖLTSÉGVETÉSI VONZATOK

               Ennek a kezdeményezésnek nincsenek költségvetési vonzatai.

               6.EGYÉB ELEMEK

               •Végrehajtási tervek, valamint a nyomon követés, az értékelés és a jelentéstétel szabályai

               Tárgytalan.

               •Magyarázó dokumentumok (irányelvek esetén)

               Nem alkalmazandó

               •A javaslat egyes rendelkezéseinek részletes magyarázata

               A javaslat meghatározza

               –az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 55., 58., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírásának módosításaira irányuló javaslatokról,

               –az R.E 5 számú egységesített állásfoglalás módosítására irányuló javaslatról,

               –négy új ENSZ-előírásra irányuló javaslatról, valamint

               –az 1958. évi megállapodás 4. jegyzékének módosítására irányuló javaslatról való szavazás során képviselendő uniós álláspontot.

               –

               2019/0038 (NLE)

               Javaslat

               A TANÁCS HATÁROZATA

               az Európai Unió által az ENSZ Európai Gazdasági Bizottságának megfelelő bizottságaiban az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 55., 58., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírásának módosítására irányuló javaslatok, az R.E 5 számú egységesített állásfoglalás módosítására irányuló javaslat, négy új ENSZ-előírásra irányuló javaslat, valamint az 1958. évi megállapodás 4. jegyzékének módosítására irányuló javaslat tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 114. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)Az Unió a 97/836/EK tanácsi határozattal
                  1
                csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: 1958. évi felülvizsgált megállapodás). Az 1958. évi felülvizsgált megállapodás 1998. március 24-én lépett hatályba.

               (2)A 2000/125/EK tanácsi határozattal
                  2
                az Unió csatlakozott a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodáshoz (a továbbiakban: párhuzamos megállapodás). A párhuzamos megállapodás 2000. február 15-én lépett hatályba.

               (3)Az 1958. évi felülvizsgált megállapodás 1. cikke és a párhuzamos megállapodás 6. cikke szerint az 1958. évi felülvizsgált megállapodás alapján létrehozott igazgatási bizottság és a párhuzamos megállapodás alapján létrehozott végrehajtó bizottság (a továbbiakban: az ENSZ Európai Gazdasági Bizottságának megfelelő bizottságai) elfogadhatja az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 55., 58., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírásának módosítására irányuló javaslatokat; az R.E 5 számú egységesített állásfoglalás módosítására irányuló javaslatot, négy új ENSZ-előírásra irányuló javaslatot, valamint az 1958. évi megállapodás 4. jegyzékének módosítására irányuló javaslatot (a továbbiakban: megahatározat).

               (4)Az ENSZ Európai Gazdasági Bizottságának megfelelő bizottságai a Világfórum 2019. március 11. és 15. között tartandó 177. ülésszakán megahatározatot terveznek elfogadni a kerekes járművekre és az azokba szerelhető, illetve az azokon használható berendezésekre és tartozékokra vonatkozó adminisztratív rendelkezésekkel és egységes műszaki előírásokkal, valamint az ezen előírások alapján kibocsátott jóváhagyásokkal kapcsolatban.

               (5)Helyénvaló meghatározni az Unió által az ENSZ Európai Gazdasági Bizottságának megfelelő bizottságaiban az 1958. évi megállapodás 4. jegyzéke, az ENSZ-előírások, valamint az egységesített állásfoglalás módosításának, továbbá az említett új ENSZ-előírásoknak az elfogadásával kapcsolatosan képviselendő álláspontot, mivel az előírások az egységesített állásfoglalással együtt kötelező érvényűek lesznek az Unióra nézve, és meghatározó módon befolyásolják majd az uniós szabályozás, nevezetesen a járműtípus-jóváhagyás tartalmát.

               (6)A 2007/46/EK európai parlamenti és tanácsi irányelv
                  3
                a tagállamok jóváhagyási rendszereit egy uniós jóváhagyási eljárással váltotta fel, és olyan harmonizált keretrendszert hozott létre, amely valamennyi új járműre, valamint azok rendszereire, alkatrészeire és önálló műszaki egységeire vonatkozóan magában foglalja az adminisztratív rendelkezéseket és az általános műszaki előírásokat. Az irányelv vagy típusjóváhagyási követelmény formájában, vagy az uniós jogszabályok alternatívájaként beépítette az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe. A 2007/46/EK irányelv elfogadása óta egyre több ENSZ-előírás épült be az uniós jogszabályokba.

               (7)A tapasztalatok és a műszaki fejlődés fényében az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírása, valamint az R.E 5 számú egységesített állásfoglalás által érintett egyes elemekkel vagy tulajdonságokkal kapcsolatos követelményeket módosítani kell vagy ki kell egészíteni. Ezen kívül az 55., 58. és 107. számú ENSZ-előírások egyes rendelkezéseit helyesbíteni kell.

               (8)A jelenleg több ENSZ-előírásban tárgyalt, alkatrészekre vonatkozó előírásnak a tisztázása és egységes szerkezetbe foglalása érdekében három új ENSZ-előírást szükséges elfogadni a fényjelző berendezésekről (LSD), az útmegvilágítási eszközökről (RID) és fényvisszaverő eszközökről (RRD). Ezek az új ENSZ-előírások 20 ENSZ-előírás (a 3., 4., 6., 7., 19., 23., 27., 38., 50., 69., 70., 77., 87., 91., 98., 104., 112., 113., 119. és 123. számú) helyébe lépnek anélkül, hogy megváltoztatnának bármilyen jelenleg hatályos részletes műszaki előírást; az említett 20 előírás a jövőben nem kerül alkalmazásra a járművek új típusjóváhagyásai során. 2018. november 6-án a Tanács már elfogadott egy határozatot az említett 23 ENSZ-előírás tekintetében az ENSZ EGB megfelelő bizottságaiban a 2018. novemberi ülésszakon (a Világfórum 176. ülésszakán) képviselendő álláspontról. A megfelelő bizottságok azonban a fenti ülésszakon nem szavaztak az említett előírásokról,

               ELFOGADTA EZT A HATÁROZATOT:

               1. cikk

               Az 1958. évi felülvizsgált megállapodás értelmében létrehozott igazgatási bizottságban, valamint a párhuzamos megállapodás értelmében létrehozott végrehajtó bizottságban a Világfórum 2019. március 11. és 15. között rendezendő 177. ülésszakán az Unió nevében képviselendő álláspont az, hogy az e határozat mellékletében felsorolt javaslatokat meg kell szavazni.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).

                     (2)

                        A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről (párhuzamos megállapodás) (HL L 35., 2000.2.10., 12. o.).

                     (3)

                        Az Európai Parlament és a Tanács 2007/46/EK irányelve (2007. szeptember 5.) a gépjárművek és pótkocsijaik, valamint az ilyen járművek rendszereinek, alkatrészeinek és önálló műszaki egységeinek jóváhagyásáról (keretirányelv) (HL L 263., 2007.10.9., 1. o.).

    ---documentbreak---

               EURÓPAI BIZOTTSÁG
            Brüsszel, 2019.2.11.
            COM(2019) 80 final
            MELLÉKLET
            a következőhöz:
            JavaslatA Tanács határozata
            az Európai Unió által az ENSZ Európai Gazdasági Bizottságának megfelelő bizottságaiban az ENSZ 0., 3., 4., 6., 7., 9., 10., 19., 23., 27., 38., 41., 48., 50., 51., 53., 55., 58., 62., 67., 69., 70., 73., 74., 77., 86., 87., 91., 92., 98., 104., 106., 107., 110., 112., 113., 116., 119., 122., 123. és 128. számú előírásának módosítására irányuló javaslatok, az R.E 5 számú egységesített állásfoglalás módosítására irányuló javaslat, négy új ENSZ-előírásra irányuló javaslat, valamint az 1958. évi megállapodás 4. jegyzékének módosítására irányuló javaslat tekintetében képviselendő álláspontról

               MELLÉKLET

                        Az előírás száma

                        A napirendi pont címe

                        A dokumentum hivatkozási száma
                           1

                        0

                        Javaslat a nemzetközi egészjárműtípus-jóváhagyásra vonatkozó egységes rendelkezésekről szóló 0. számú ENSZ-előírás 01. módosítássorozatára

                        ECE/TRANS/WP.29/2018/82

                        3

                        Javaslat a 3. számú ENSZ-előírás 03. módosítássorozatára (fényvisszaverő eszközök)

                        ECE/TRANS/WP.29/2018/91/Rev.1

                        4

                        Javaslat a 4. számú ENSZ-előírás 01. módosítássorozatára (hátsó rendszámtábla-világítás)

                        ECE/TRANS/WP.29/2018/92/Rev.1

                        6

                        Javaslat a 6. számú ENSZ-előírás 02. módosítássorozatára (irányjelző lámpák)

                        ECE/TRANS/WP.29/2018/93/Rev.1

                        7

                        Javaslat a 7. számú ENSZ-előírás 03. módosítássorozatára (helyzetjelző, fék- és méretjelző lámpák)

                        ECE/TRANS/WP.29/2018/94/Rev.1

                        9

                        Javaslat a 9. számú ENSZ-előírás 08. módosítássorozatára (háromkerekű járművek zajkibocsátása)

                        ECE/TRANS/WP.29/2019/6

                        10

                        Javaslat a 10. számú ENSZ-előírás új 06. módosítássorozatára (elektromágneses összeférhetőség)

                        ECE/TRANS/WP.29/2019/20

                        19

                        Javaslat a 19. számú ENSZ-előírás 05. módosítássorozatára (elülső ködlámpák)

                        ECE/TRANS/WP.29/2018/95/Rev.1

                        23

                        Javaslat a 23. számú ENSZ-előírás 01. módosítássorozatára (tolatólámpák)

                        ECE/TRANS/WP.29/2018/96/Rev.1

                        27

                        Javaslat a 27. számú ENSZ-előírás 05. módosítássorozatára (elakadásjelző háromszög)

                        ECE/TRANS/WP.29/2018/97/Rev.1

                        38

                        Javaslat a 38. számú ENSZ-előírás 01. módosítássorozatára (hátsó ködlámpák)

                        ECE/TRANS/WP.29/2018/98/Rev.1

                        41

                        Javaslat a 41. számú ENSZ-előírás 04. módosítássorozatának 7. kiegészítésére
                        (motorkerékpárok zajkibocsátása)

                        ECE/TRANS/WP.29/2019/3

                        48

                        Javaslat a 48. számú ENSZ-előírás 06. módosítássorozatának 12. kiegészítésére (világító- és fényjelző berendezések beépítése)

                        ECE/TRANS/WP.29/2018/99/Rev.2

                        48

                        Javaslat a 48. számú ENSZ-előírás 05. módosítássorozatának 13. kiegészítésére (világító- és fényjelző berendezések beépítése)

                        ECE/TRANS/WP.29/2018/100/Rev.1

                        48

                        Javaslat a 48. számú ENSZ-előírás 04. módosítássorozatának 18. kiegészítésére (világító- és fényjelző berendezések beépítése)

                        ECE/TRANS/WP.29/2018/101

                        48

                        Javaslat a 48. számú ENSZ-előírás 03. módosítássorozatának 6. kiegészítésére (világító- és fényjelző berendezések beépítése)

                        ECE/TRANS/WP.29/2018/102

                        50

                        Javaslat az 50. számú ENSZ-előírás 01. módosítássorozatára (segédmotoros kerékpárok és motorkerékpárok helyzetjelző, fék- és irányjelző lámpái)

                        ECE/TRANS/WP.29/2018/103/Rev.1

                        51

                        Javaslat az 51. számú ENSZ-előírás 03. módosítássorozatának 5. kiegészítésére
                        (M és N kategóriájú járművek zajszintje)

                        ECE/TRANS/WP.29/2019/4/Rev.1

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/86/Rev.1

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/87/Rev.2

                        53

                        Javaslat az 53. számú ENSZ-előírás 02. módosítássorozatának 2. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/104/Rev.1

                        53

                        Javaslat az 53. számú ENSZ-előírás 01. módosítássorozatának 20. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2018/105

                        53

                        Javaslat az 53. számú ENSZ-előírás 02. módosítássorozatának 3. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2019/17

                        53

                        Javaslat az 53. számú ENSZ-előírás 01. módosítássorozatának 21. kiegészítésére (világító- és fényjelző berendezések beépítése L3 kategóriájú járművekbe)

                        ECE/TRANS/WP.29/2019/18

                        55

                        Javaslat az 55. számú ENSZ-előírás 2. felülvizsgálatának 1. helyesbítésére (mechanikus kapcsolószerkezetek)

                        ECE/TRANS/WP.29/2019/21

                        58

                        Javaslat az 58. számú ENSZ-előírás 3. felülvizsgálatának 1. helyesbítésére (hátsó aláfutásgátlók)

                        ECE/TRANS/WP.29/2019/22

                        62

                        Javaslat a 62. számú ENSZ-előírás 3. kiegészítésére (lopás elleni védelem segédmotoros kerékpárok/motorkerékpárok részére)

                        ECE/TRANS/WP.29/2019/8

                        67

                        Javaslat a 67. számú ENSZ-előírás 01. módosítássorozatának 16. kiegészítésére (LPG-üzemű járművek)

                        ECE/TRANS/WP.29/2019/9

                        67

                        Javaslat a 67. számú ENSZ-előírás 02. módosítássorozatának 1. kiegészítésére (LPG-üzemű járművek)

                        ECE/TRANS/WP.29/2019/10

                        69

                        Javaslat a 69. számú ENSZ-előírás 02. módosítássorozatára (lassú járművek hátsó figyelmeztető táblái)

                        ECE/TRANS/WP.29/2018/106/Rev.1

                        70

                        Javaslat a 70. számú ENSZ-előírás 02. módosítássorozatára (nehéz és hosszú járművek hátsó figyelmeztető táblái)

                        ECE/TRANS/WP.29/2018/107/Rev.1

                        73

                        Javaslat az 73. számú ENSZ-előírás 01. módosítássorozatának 2. kiegészítésére
                        (oldalsó aláfutásgátlók)

                        ECE/TRANS/WP.29/2019/11

                        74

                        Javaslat a 74. számú ENSZ-előírás 01. módosítássorozatának 11. kiegészítésére (világító- és fényjelző eszközök beépítése segédmotoros kerékpárokba)

                        ECE/TRANS/WP.29/2018/108/Rev.2

                        77

                        Javaslat a 77. számú ENSZ-előírás 01. módosítássorozatára (várakozást jelző lámpák)

                        ECE/TRANS/WP.29/2018/109/Rev.1

                        86

                        Javaslat a 86. számú ENSZ-előírás 01. módosítássorozatának 1. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/110/Rev.1

                        86

                        Javaslat a 86. számú ENSZ-előírás eredeti változatának 7. kiegészítésére (világító- és fényjelző berendezések beépítése mezőgazdasági járművekbe)

                        ECE/TRANS/WP.29/2018/111

                        87

                        Javaslat a 87. számú ENSZ-előírás 01. módosítássorozatára (nappali menetjelző lámpák)

                        ECE/TRANS/WP.29/2018/112/Rev.1

                        91

                        Javaslat a 91. számú ENSZ-előírás 01. módosítássorozatára (oldalsó helyzetjelző lámpák)

                        ECE/TRANS/WP.29/2018/113/Rev.1

                        92

                        Javaslat a 92. számú ENSZ-előírás 02. módosítássorozatára (kipufogó-hangtompító csererendszerek motorkerékpárokba)

                        ECE/TRANS/WP.29/2019/7

                        98

                        Javaslat a 98. számú ENSZ-előírás 02. módosítássorozatára (gázkisüléses fényforrással ellátott fényszórók)

                        ECE/TRANS/WP.29/2018/114/Rev.1

                        104

                        Javaslat a 104. számú ENSZ-előírás 01. módosítássorozatára (fényvisszaverő jelzések)

                        ECE/TRANS/WP.29/2018/115/Rev.1

                        106

                        Javaslat a 106. számú ENSZ-előírás eredeti módosítássorozatának 17. kiegészítésére
                        (mezőgazdasági járművek  és pótkocsijuk gumiabroncsai)

                        ECE/TRANS/WP.29/2019/5

                        107

                        Javaslat az 107. számú ENSZ-előírás 08. módosítássorozatának 1. kiegészítésére
                        (M2 és M3 kategóriájú járművek)

                        ECE/TRANS/WP.29/2019/12

                        107

                        Javaslat a 107. számú ENSZ-előírás 4. felülvizsgálatának 2. helyesbítésére (M2 és M3 kategóriájú járművek)

                        ECE/TRANS/WP.29/2019/23

                        107

                        Javaslat a 107. számú ENSZ-előírás 5. felülvizsgálatának 2. helyesbítésére (M2 és M3 kategóriájú járművek)

                        ECE/TRANS/WP.29/2019/24

                        107

                        Javaslat a 107. számú ENSZ-előírás 6. felülvizsgálatának 3. helyesbítésére (M2 és M3 kategóriájú járművek)

                        ECE/TRANS/WP.29/2019/25

                        107

                        Javaslat a 107. számú ENSZ-előírás 7. felülvizsgálatának 2. helyesbítésére (M2 és M3 kategóriájú járművek)

                        ECE/TRANS/WP.29/2019/26

                        107

                        Javaslat a 107. számú ENSZ-előírás 8. felülvizsgálatának 1. helyesbítésére (M2 és M3 kategóriájú járművek)

                        ECE/TRANS/WP.29/2019/27

                        110

                        Javaslat a 110. számú ENSZ-előírás 03. módosítássorozatának 2. kiegészítésére (CNG- és LNG-üzemű járművek)

                        ECE/TRANS/WP.29/2019/13

                        110

                        Javaslat a 110. számú ENSZ-előírás 04. módosítássorozatára (CNG- és LNG-üzemű járművek)

                        ECE/TRANS/WP.29/2019/16

                        112

                        Javaslat a 112. számú ENSZ-előírás 02. módosítássorozatára (aszimmetrikus tompított fényt kibocsátó fényszórók)

                        ECE/TRANS/WP.29/2018/116/Rev.1

                        113

                        Javaslat a 113. számú ENSZ-előírás 03. módosítássorozatára (szimmetrikus tompított fényt kibocsátó fényszórók)

                        ECE/TRANS/WP.29/2018/117/Rev.1

                        116

                        Javaslat a 116. számú ENSZ-előírás 6. kiegészítésére (lopásvédelem és riasztórendszerek)

                        ECE/TRANS/WP.29/2019/14

                        119

                        Javaslat a 119. számú ENSZ-előírás 02. módosítássorozatára (kanyarodási lámpák)

                        ECE/TRANS/WP.29/2018/118/Rev.1

                        122

                        Javaslat a 122. számú ENSZ-előírás 5. kiegészítésére (fűtési rendszerek)

                        ECE/TRANS/WP.29/2019/15

                        123

                        Javaslat a 123. számú ENSZ-előírás 02. módosítássorozatára (adaptív fényszórórendszerek [AFS])

                        ECE/TRANS/WP.29/2018/119/Rev.1

                        128

                        Javaslat a 128. számú ENSZ-előírás eredeti változatának 9. kiegészítésére (LED-es fényforrások)

                        ECE/TRANS/WP.29/2019/19

                        Új ENSZ-előírás

                        Javaslat a gépjárműveknek a kerékpárok észlelését szolgáló holttérfigyelő rendszerek tekintetében történő jóváhagyására vonatkozó egységes rendelkezésekről szóló új ENSZ-előírásra

                        ECE/TRANS/WP.29/2019/28

                        Új ENSZ-előírás

                        Javaslat a fényjelző berendezésekről szóló új ENSZ-előírásra

                        ECE/TRANS/WP.29/2018/157

                        Új ENSZ-előírás

                        Javaslat az útmegvilágítási eszközökről szóló új ENSZ-előírásra

                        ECE/TRANS/WP.29/2018/158/Rev.1

                        Új ENSZ-előírás

                        Javaslat a fényvisszaverő eszközökről szóló új ENSZ-előírásra

                        ECE/TRANS/WP.29/2018/159/Rev.1

                        Az egységesített állásfoglalás száma

                        A napirendi pont címe

                        A dokumentum hivatkozási száma

                        R.E.5

                        Javaslat a fényforrás-kategóriákra vonatkozó egységes előírásokra vonatkozó egységesített állásfoglalás (R.E.5) 3. módosítására

                        ECE/TRANS/WP.29/2019/29

                        Az 1958. évi felülvizsgált megállapodás

                        A napirendi pont címe

                        A dokumentum hivatkozási száma

                        4. jegyzék

                        Javaslat az 1958. évi megállapodás 4. jegyzékének módosítására

                        ECE/TRANS/WP.29/2018/165

                     (1)

                        Az alábbi táblázatban említett dokumentumok az alábbi weboldalon érhetők el:
                  http://www.unece.org/trans/main/wp29/wp29wgs/wp29gen/gen2018.html